હકીકત એ છે કે જ્યારે અનામતનો ફાયદો SC, STના સમૃદ્ધ અને વગદાર લોકો મેળવતા હોય ત્યારે તેમની જ જાતિના હજુ પણ પછાત અને શોષિત વર્ગના લોકો આ લાભથી વંચિત રહી જાય છે. ડો. બાબા સાહેબ આંબેડકરે જ્યારે અનામતનો લાભ આ શોષિત અને પીડિત જાતિઓને આપવા વિચાર્યું હશે ત્યારે એ કલ્પના પણ નહીં કરી હોય કે એક સમય એવો પણ આવશે જ્યારે આ અનામતને કારણે SC, ST જાતિના પાછળ રહી ગયેલા લોકોને તેમની જ જાતિના આગળ વધી ગયેલા લોકો દ્વારા અન્યાય થશે.